เกมล้างบาป ชีวิตแลกชีวิต

เกมล้างบาป ชีวิตแลกชีวิต () เป็นละครโทรทัศน์เกาหลีใต้ นำแสดงโดยอึม กี-จุน, ฮวัง ช็อง-อึม, อีจุน, อี ยู-บี, ชิน อึน-คย็อง, ยุน ช็อง-ฮุน, โช ยุน-ฮี และโช แจ-ยุน ออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) ทางเอสบีเอสทีวี ตั้งแต่วันที่ 15 กันยายน ถึง 17 พฤศจิกายน ค.ศ. 2023 ซีซั่นที่ 2 ออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) ทางเอสบีเอสทีวี ตั้งแต่วันที่ 29 มีนาคม ถึง 18 พฤษภาคม ค.ศ. 2024 นอกจากนี้ ยังสามารถรับชมผ่านการสตรีมได้ทางคูปังเพลย์และแวฟในเกาหลีใต้ และทางวิว, วิกิ และโคโควาในบางภูมิภาค

 ภาพรวมซีรีส์ 

 เรื่องย่อ 
บุคคลทั้ง 7 ที่เกี่ยวข้องกับคดีเด็กหญิงหายตัวไป ต้องเผชิญกับเหตุการณ์ครั้งใหญ่ ซึ่งเชื่อมโยงกับคำโกหกและความปรารถนาที่ซ่อนอยู่มากมาย การเดินทางเพื่อค้นหาความจริง นำไปสู่การแก้แค้นอันนองเลือด ซึ่งเปรียบเสมือนบทลงโทษจากพระเจ้า

 นักแสดง 
 นักแสดงนำ 
 คิม โด-ฮุน รับบทเป็น ชิม จุน-ซ็อก / เค  
ฮวัง ช็อง-อึม รับบทเป็น กึม รา-ฮี 
อี ยู-บี รับบทเป็น ฮัน โม-เน่ 
ชิน อึน-คยอ็ง รับบทเป็น ชา จู-รัน 
ยุน จง-ฮุน รับบทเป็น ย็อง จิน-โม 
โช ยุน-ฮี รับบทเป็น โก มย็อง-จิ 
โจ แจ-ยุน รับบทเป็น นัม ช็อล-อู 
อี จ็อง-ชิน รับบทเป็น ฮวัง ชาน-ซ็อง (ซีซั่น 2) 
ยุน แท-ยัง รับบทเป็น คัง คี-ทัก 

 การผลิต 
 การพัฒนา 
ละครเรื่องนี้นำนักเขียนคิม ซุน-อ๊ก กลับมาร่วมงานกับผู้กำกับโช ดง-มิน เป็นครั้งที่สาม หลังจากเคยร่วมงานกันในละครเรื่องจักรพรรดินีพลิกบัลลังก์ (2018) และเกมแค้นระฟ้า (2020–2021) ละครเรื่องนี้ผลิตโดย SBS Drama Division, สตูดิโอเอส ร่วมกับชอโรคเบม มีเดีย ต้นทุนการผลิตละครเรื่องนี้อยู่ที่ประมาณ  สำหรับทั้งซีซั่นที่ 1 และ 2

เมื่อวันที่ 24 กุมภาพันธ์ พ.ศ. 2566 มีการเปิดเผยว่าซีรีส์นี้กำลังเตรียมสำหรับซีซันที่สอง  เมื่อวันที่ 13 ตุลาคม พ.ศ. 2566 มีการประกาศว่าผู้กำกับหลัก จู ดง-มิน ลาออก และซีซันที่สองจะกำกับโดยโอ จุน-ฮย็อก ซึ่งเป็นผู้ร่วมกำกับซีซันแรกด้วย  เมื่อวันที่ 29 ธันวาคม พ.ศ. 2566 มีการประกาศว่าผู้กำกับ โอ ซง-ฮี จะร่วมกำกับซีซันที่สองร่วมกับโอ จุน-ฮย็อก 

 การถ่ายทำ 
เมื่อวันที่ 22 กันยายน 2022 ได้รับการยืนยันว่าจะเริ่มถ่ายทำซีรีส์นี้  การถ่ายทำซีซั่นแรกจะสิ้นสุดวันที่ 6 กรกฎาคม 2023 และการถ่ายทำซีซันที่สองเริ่มในเดือนกรกฎาคม 2022 

เมื่อวันที่ 5 ธันวาคม 2565 บริษัทผู้ผลิตได้ขออภัยในการจอดรถขนาดเล็กบนทางเท้าอย่างผิดกฎหมายและชำระค่าปรับให้กับกองบริหารการจอดรถของสำนักส่งเสริมการบริหารสำนักงานเขต 

 อ้างอิง 

 แหล่งข้อมูลอื่น 





หมวดหมู่:ละครโทรทัศน์แนวระทึกขวัญเกาหลีใต้
หมวดหมู่:ละครโทรทัศน์เกาหลีใต้ในปี พ.ศ. 2567
หมวดหมู่:ละครโทรทัศน์แนวอาชญากรรมเกาหลีใต้
หมวดหมู่:ละครโทรทัศน์ช่องเอสบีเอส
หมวดหมู่:ละครโทรทัศน์ภาษาเกาหลี
หมวดหมู่:CS1 แหล่งที่มาภาษาเกาหลี (ko)
หมวดหมู่:CS1 ใช้อักษรภาษาเกาหลี (ko)
หมวดหมู่:บทความที่มีข้อความภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:ละครโทรทัศน์โดยสตูดิโอเอส